नेवाज (रीतिग्रंथकार कवि)

नेवाज, महाराज छत्रसाल के समकालीन एक हिंदी कवि थे। इनका जन्म, ठाकुर शिवसिंह के कथनानुसार, संवत्‌ १७३९ में हुआ था। इनका लिखा हुआ केवल शकुंतला नाटक देखने में आया है। कुछ फुटकर छंद भी इधर उधर पुस्तकों में बिखरे दिख पड़ते है। कहते हैं कि महाराज छत्रसाल के राजाश्रय में, भगवत कवि के स्थानपर, इनकी नियुक्त हुई थी। ये बड़े रसिक कवि थे।

इस नाम के दो कवि और हुए हैं। एक तो विलग्राम के निवासी थे, दूसरे गाजीपुर में भगवंत राय खींची के आश्रित थे।

हिन्दी कवि
रीतिकाल के कवि
हिन्दी साहित्य